Rijeka, 20. siječnja 2019.

**OTVORENJE RETROSPEKTIVNE IZLOŽBE**

**BIJENALE INDUSTRIJSKE UMJETENOSTI (IAB) 2014.-2020.**

**u prostorima Riječke razvojne agencije Porin d.o.o.**

**u sklopu projekta INSPIRACIJA**

**O projektu INSPIRACIJA - Revitalizacija gradova industrijske baštine za proboj kulturnog turizma u Trbovlju, Slovenskoj Bistrici, Labinu i Rijeci**

Projekt je odobren iz Programa za suradnju INTERREG V-A Slovenija-Hrvatska i sufinanciran sredstvima iz Europskog fonda za regionalni razvoj. Nositelj projekta je Občina Trbovlje, a partneri su Labin Art Express XXI, Turistička zajednica grada Labina, Naj tura d.o.o., RIC Slovenska Bistrica, Urbanex d.o.o. i Riječka razvojna agencija Porin d.o.o.

**Ukupna vrijednost projekta** iznosi 1.503.000,00 EUR-a. Projekt je započeo s provedbom svojih aktivnosti 1. kolovoza 2018. i traje do 31. siječnja 20121. godine.

**Glavni cilj projekta** je omogućiti revitalizaciju industrijskog dijela gradova u Trbovlju, Slovenskoj Bistrici, Labinu i Rijeci na temelju oživljavanja bogate rudarske i industrijske baštine, što će se postići razvojem i promocijom zajedničkog cjelovitog kulturno-turističkog proizvoda Inspiracija, doživljaja i događaja. Navedeno će omogućit aktivno očuvanje zajedničke industrijske baštine i veću posjećenost navedenih područja jačanjem održivog kulturnog turizma.

Specifični ciljevi projekta su:

* Revitalizirati 4 područja industrijske baštine
* Povećati znanje i povezanost turističkih ponuđača
* Povećati broj posjetitelja i prepoznatljivost industrijske baštine gradova

Aktivnosti projekta odnose se na upravljanje i administraciju projekta, komunikaciju u sklopu koje će se izraditi komunikacijska strategija, promotivni materijali, strip, slikovnica, brošura, plakati te će se organizirati festivali industrijske baštine, bijenale te izraditi web stranica projekta, Facebook profil i aplikacija Knap-on. Slijedi aktivnosti valorizacije industrijske baštine u sklopu koje će se izraditi planovi interpretacije iste za lokalnu razinu po partnerima i krovni plan interpretacije industrijske baštine te osposobljavanje turističkih nositelja i njihovo povezivanje, a organizirat će se simpoziji po svakom uključenom području. Na kraju slijedi aktivnost oblikovanja zajedničkog integriranog turističkog proizvoda INSPIRACIJA. U sklopu ove aktivnosti svaki partner će objaviti natječaj za najbolji doživljaj za industrijsku baštinu, tipičan proizvod-suvenir, postaviti informativni centar industrijske baštine i pokrenuti Escape Factory na teme iz industrijske baštine. Izradit će se tematski paketi za ciljne skupine, marketing, zajednički plan dugoročne suradnje i umrežavanja gradova s industrijskom baštinom.

Uređenje područja industrijske baštine za posjetitelje u Rijeci uključuje:

* opremanje informacijskog centra kao informativne točke za predstavljanje inovativne i digitalne baštine u prostorima (obilježiti industrijsku baštinu prve lansirne rampe torpeda s tablama kao putokaz za lokaciju lansirne rampe na ulaz u ulicu i u samoj ulici kod ulaza za lansirnu rampu; nabavu pametne ploče za potrebe prezentacija industrijske baštine;
* izrada koncepta Escape Factory (Escape Room) za jedinstveno iskustvo uz postavljanje tipičnih predmete, rješavanje zagonetki i iskustva lansiranja torpeda za što će se nabaviti IKT oprema;

Očekuje se stoga da će rezultati projekta doprinijeti revitalizaciji industrijske baštine uključenih područja, omogućiti povećano znanje turističkih nositelja o industrijskoj baštini i povezivanje lokalnih nositelja turističke ponude te povećati posjećenost područja s industrijskom baštinom.

Ostvarenjem navedenih projektnih aktivnosti Riječka razvojna agencija Porin d.o.o. doprinijet će obilježavanju Rijeke – Europske prijestolnice kulture 2020.

**Retrospektivna izložba Bijenala industrijske umjetnosti - Mobilna izložba “IAB-) 2014.2018.“**

Nakon više od tri mjeseca ‘fiksnih’ izložbi u Labinu (KuC LAMPARNA; Gradska knjižnica i Narodni muzej Labin), Puli (Galerija “Amfiteatar”, Augustov hram i SENSE — Centar za tranzicijsku pravdu), Raši (bivše kino), Rijeci (MMSU) i Vodnjanu (Apoteka – prostor za suvremenu umjetnost), projekt Bijenala industrijske umjetnosti nastavljen je s retrospektivnom ‘mobilnom’ izložbom IAB 2014. – 2018. , koja je u sklopu projekta prekogranične suradnje pod nazivom INSPIRACIJA tijekom prosinca 2018. bila postavljena u Trbovlju (DDT) i Slovenskoj Bistrici (Graslov stolp), a od 29. siječnja do 5. veljače 2019. u Rijeci, U prizemlju (velika dvorana) Riječke razvojne agencije PORIN d.o.o., Milutina Barača 66 (bivša upravna zgrada Torpeda), održavat će se, radnim danom od 13 do 16 sati, projekcije odabranih dokumentarnih filmova i videa sa svih dosadašnjih bijenala. Izložbu filmskih i video radova Bijenala industrijske umjetnosti, u utorak, 29.01.2019. u 12 sati otvoriti će Damir Stojnić, umjetnički voditelj L.A.E. XXI, organizatora Bijenala.

Izložbu čine radovi 9 autora – učesnika dosadašnjih Bijenala:

1. Mladen Miljanović (BiH), „Cosa nostra“/“Naša stvar“ - doku-video performansa (IAB 2014)
2. Gildo Bavčević (HR), „Mreža solidarnosti“, dokumentarni film (IAB 2014)
3. Igor Grubić (HR), „Anđeli garavog lica“, video (IAB 2016)
4. Matija Debeljuh (HR), „Grad od čelika“, video (IAB 2016)
5. Goran Škofić (HR), „Sektor“, video (IAB 2016)
6. Marijan Crtalić „Industrijski raj“, video (IAB 2016)
7. Thomas Nordanstad i Carl Michael von Hausswolff (SE), „Hashima“ - dokumentarni film (IAB 2016)
8. Želimir Žilnik (RS), „Jedna žena – jedan vek“, dokumentarni film (IAB 2018)
9. Metal Guru (HR), „Pozzo XXI“ – doku-video performansa (IAB 2018)

Uvodnu riječ na otvaranju izložbe dat će Dario Zorić, direktor Riječke razvojne agencije Porin d.o.o., projekt će kratko predstaviti Zvezdana Lamovšek, voditeljica projekta iz Občine Trbovlje, a izložbu će otvoriti Damir Stojnić, umjetnički voditelj L.A.E. XXI, organizatora Bijenala.

Riječka razvojna agencija Porin d.o.o.

Kontakt: Doris Sošić

M 098 368 385

e-mail: [doris.sosic@porin.hr](mailto:doris.sosic@porin.hr)